open-index/open-wikipedia-markdown huggingface dataset:
ესპანეთის პირველი რესპუბლიკა

**ესპანეთის პირველი რესპუბლიკა** - პოლიტიკური რეჟიმი ესპანეთში 1873-1874 წლებში. დამყარდა ესპანეთის მეხუთე რევოლუციის მიმდინარეობის პერიოდში მეფე ამადეო სავოიელის გადადგომის შემდეგ 1873 წლის 11 თებერვალს. ამავე დღეს ესპანეთი კორტესმა რესპუბლიკად გამოაცხადა. შეიქმნა დროებითი მთვრობა, რომელსაც სათავეში ჩაუდგა მემარჯვენე რესპუბლიკელი ესტანისლაო ფიგერასი. 1873 წლის 10 მაისს არჩეულ იქნა ახალი დამფუძნებელი კორტესი. აღმასრულებელ ხელისუფლებას სათავეში ჩაუდგა მემარცხენე რესპუბლიკელი ფრანსისკო პი ი მარგალი, რომლის მთავრობამაც ფართო დემოკრატიული პროგრამა წამოაყენა. 1873 წელს კორტესმა შეიმუშავა კონსტიტუციური პროექტის ძირითდი დებულებანი, რომელიც ითვალისწინებდა ესპანეთში ფედერალური რესპუბლიკის დამყარებას. ამ პროექტმა ქვეყნის მცირე დამოუკიდებელ კანტონებად დაყოფის მომხრე რესპუბლიკელთა ("შეურიგებელთა") უკმაყოფილება გამოიწვია. პროექტის გამოქვეყნება მათ გამოიყენეს როგორც საბაბი ქვეყნის სხვადასხვა რაიონში მთავრობის საწინააღმდეგო აჯანყებათა მოსაწყობად. 1873 წლის ივლისში ფ. პი ი მარგალის მთავრობა გადადგა. 1874 წლის 3 იანვარს გენერალმა მანუელ პავიამ და მარშალმა ფრანსისკო სერანომ მოაწყვეს სახელმწიფო გადატრიალება, რომლის შედეგად ქვეყანაში სამხედრო დიქტატურა დამყარდა. 1874 წლის 29 დეკემბერს გენერალ არსენიო მარტინეს კამპოსის მიერ განხორციელებულმა ახალმა გადატრიალებამ წერტილი დაუსვა ესპანეთის პირველ რესპუბლიკას, ტახტზე ისაბელ II-ის შვილი ალფონსო XII ავიდა.

## რესურსები ინტერნეტში
* Historiaantiqua. *Primera República* (2008)

კატეგორია:ესპანეთის ისტორია
ანდრე მორუა

**ანდრე მორუა** (ემილ ერცოგი) (ფრან. André Maurois; დ. 26 ივლისი, 1885 – გ. 9 ოქტომბერი, 1967)  —  ფრანგი მწერალი.

## ბიოგრაფია 
ანდრე მორუა დაიბადა 1885 წელს ელბევში (ელზასი), მდიდარ ბურჟუაზიულ ოჯახში. დაამთავრა რუანის ლიცეუმი, სადაც მისი მასწავლებელი იყო ცნობილი ფრანგი მწერალი და ფილოსოფოსი ალენი. ფილოსოფიური განათლების მიღების შემდეგ ათი წლის განმავლობაში მამის დიდ ინდუსტრიულ ქარხანას ედგა სათავეში.

ლიტერატურული მოღვაწეობა დაიწყო პირველი მსოფლიო ომის დროს. პირველ რომანს „*პოლკოვნიკ ბრამბლის სიჩუმე*“ წარმატება ხვდა წილად;  მორუამ თავი დაანება ქარხანას და მწერლობა დაიწყო. მისი ლიტერატურული შემოქმედება დიდია და მრავალფეროვანი. რომანებიდან ცნობილია: „*არც ანგელოზი, არც მხეცი*“, „*ბერნარ კენე*“, „*ოჯახური წრე*“, „*ბედნიერების ინსტინქტი*“. მორუას რომანებში ღრმა ფსიქოლოგიური ანალიზითა და თავდაჭერილი ირონიით მოცემულია მდიდარი ბურჟუაზიული საზოგადოების ცხოვრება, მიზნები, ხასიათები და ცხოვრების წესი. ნოველათა კრებულებიდან აღსანიშნავია: „*მოულოდნელი ყოველთვის სრულდება*“*, „*საშინელი სამყარო“*.

მორუას შემოქმედებიდან ყველაზე დიდი პოპულარობით სარგებლობს რომანის სახით დაწერილი გამოჩენილ ადამიანთა ბიოგრაფიები. ზუსტი დოკუმენტაციის საფუძველზე მორუა იკვლევდა გამოჩენილ ადამიანთა ფსიქოლოგიას, შინაგან წვას და შემოქმედებით პროცესს. ასეთებია: „*არიელი, ანუ შელის ცხოვრება*“, „*ბაირონი*“, „*ვოლტერი*“, „*პრუსტი*“, „*ლელია, ანუ ჟორჟ სადნის ცხოვრება*“, „*პრომეთე, ანუ ბალზაკის ცხოვრება*“, „*ალექსანდრე ფლემინგის ცხოვრება*“ და სხვა.

მორუა ავტორია დიდი და საინტერესო ისტორიული შრომებისა: „*ინგლისის ისტორია*“, „*ამერიკის ისტორია*“, „*საფრანგეთის ისტორია*“, „*ამერიკისა და საბჭოთა კავშირის პარალელური ისტორია (მორუა ავტორია ამერიკის ისტორიის ნაწილის, სსრკ-ს კი – ლუი არაგონი)''

1928 წელს მორუა საფრანგეთის აკადემიის წევრი გახდა.

ანდრე მორუა გარდაიცვალა 1967 წელს.

## ლიტერატურა 
* ფრანგული ნოველა ორ ტომად – ტომი II; გამომც. საბჭოთა საქართველო, 1976; გვ: 544–545

## რესურსები ინტერნეტში 
*  ანდრე მორუას სამეცნიერო პროზა
*  ამაზონის ბიოგრაფია 

## სქოლიო
კატეგორია:დაბადებული 1885
კატეგორია:გარდაცვლილი 1967
კატეგორია:ფრანგი რომანისტები
კატეგორია:ფრანგი ისტორიკოსები
კატეგორია:ფრანგი ესეისტები
კატეგორია:მწერლები ანბანის მიხედვით
გვალვა

[მინი|300პქ|გვალვა ([ავსტრალია)]]
**გვალვა** — ბუნებრივი მოვლენა, რომლის ჩამოყალიბებაში ერთდროულად მოქმედებს ერთმანეთისგან დამოუკიდებელი ფაქტორები — ხანგრძლივი უნალექობა, მაღალი ტემპერატურა და ჰაერის დაბალი ფარდობითი ტენიანობა.

გვალვის ერთ–ერთი ყველაზე არსებითი მაჩვენებელია გაზაფხულზე ტენის შემცველობის ოდენობა ნიადაგის მცენარეთა ფესვთა სისტემის განვითარების ზონაში. ტერიტორიის ტენით უზრუნველყოფის კრიტიკულ ნორმად მიღებულია ნალექების ჯამი ვეგეტაციის პერიოდში 150–200 მმ საზღვრებში. შესაბამისად, 150 მმ–ზე ნაკლები ნალექები ამავე პერიოდის განმავლობაში ფასდება, როგორც მკაცრი გვალვა.

## მშრალი ტერიტორიები 

File:Huntington Desert Garden Cactus (etc).jpg|გვალვისთვის ადაპტირებული მცენარეულობა.
File:Fields outside benambra.jpg|მინდვრები ავსტრალიის გვალვიან რეგიონში.
File:ShrinkingLakeChad-1973-1997-EO.jpg|ჩადის ტბა 2001 წლის სატელიტუს სურათზე. 1960 წლის შემდეგ ტბის 95% დამშრალია.
File:Sheep on a drought-affected paddock.jpg|გვალვის შედეგად გამხმარი საძოვარი. ახალი სამხრეთი უელსი.

## იხილეთ აგრეთვე 
* კლიმატის ცვლილება

## რესურსები ინტერნეტში 
* GIDMaPS 
* Water scarcity 
* Drought: Hearing before the Committee on Energy and Natural Resources, United States Senate, One Hundred Thirteenth Congress, First Session, on Exploring the Effects of Drought on Energy And Water Management, April 25, 2013

## სქოლიო 
კატეგორია:ჰიდროლოგია
კატეგორია:ბუნებრივი მოვლენები
კატეგორია:სტიქიური უბედურებები
ელზა ტრიოლე

**ელზა ტრიოლე** (; დ.   24 სექტემბერი [ ძვ. სტ.12 სექტემბერი]  , 1896 — გ. 16 ივნისი, 1970) — ფრანგი მწერალი.

## ბიოგრაფია 
ელზა ტრიოლე დაიბადა 1896 წელს მოსკოვში. ლიტერატურული მოღვაწეობა დაიწყო 1937 წელს რომანით *"საღამო მშვიდობისა, ტერეზ"*. შემდგონი რომანებიდან გამოირჩევა: *"ცხენი სპეტაკი"*, *"პირველ წუნს 200 ფრანკი ჯარიმა"*, რომელმაც 1944 წელს გონკურის პრემია დაიმსახურა, და *"არავის არ ვუყვარვარ"*.

ომის შემდეგ გამოაქვეყბა რომანები *"ავინიონის შეყვარებულები"*, *"ცხენი წითელი"* და ტრილოგია *"ნეილონის საუკუნე*".

ტრიოლემ თარგმნა რუსული ლიტერატურის კლასიკოსები: ჩეხოვი, მაიაკოვსკი. მისი ხელმძღვანელობით გამოიცა რუსული პოეზიის ანთოლოგია ფრანგულად; ფრანგულიდან თარგმნა სელინის რომანი „მოგზაურობა ღამის დასალიერში“ და სხვა.

ტრიოლე გარდაიცვალა 1970 წელს.

## ლიტერატურა 
* ფრანგული ნოველა ორ ტომად – ტომი II; გამომც. საბჭოთა საქართველო, 1976; გვ. 547

## რესურსები ინტერნეტში 
*

## სქოლიო
კატეგორია:ფრანგი ებრაელები
კატეგორია:ებრაელი რომანისტები
კატეგორია:ფრანგი რომანისტები
კატეგორია:გონკურის პრემიის ლაურეატები
კატეგორია:რუსი ებრაელები
კატეგორია:დაბადებული 24 სექტემბერი
კატეგორია:დაბადებული 1896
კატეგორია:გარდაცვლილი 16 ივნისი
კატეგორია:გარდაცვლილი 1970
კატეგორია:XX საუკუნის ფრანგი ქალი მწერლები
კატეგორია:ფრანგი ქალი რომანისტები
კატეგორია:რუსი ქალი მწერლები
კატეგორია:XX საუკუნის ფრანგი რომანისტები
კატეგორია:მწერლები ანბანის მიხედვით
კატეგორია:მოსკოვში დაბადებულები
ვერკორი

**ვერკორი**, ნამდვილი სახელი – **ჟან ბრიულერი** ( დ. 26 თებერვალი, 1902 — გ. 10 ივნისი, 1991) — ფრანგი მწერალი და ილუსტრატორი.

## ბიოგრაფია
ვერკორი დაიბადა 1902 წელს პარიზში. სანამ ლიტერატურულ მოღვაწეობას დაიწყებდა, მხატვარი იყო და 1927 წელს გამოაქვეყნა ესე *"ჰიპოთეზა მხატვრობის მოყვარულთა შესახებ"*.

ლიტერატურაში ცნობილი გახდა მეორე მსოფლიო ომის დროს ვერკორის ფსევდონიმით. 1942 წელს იატაკქვეშა გამომცემლობაში გამოსვა ნოველების კერბული *"ზღვის დუმილი"*. როგორც შემდეგ წერდა ცნობილი ფრანგი მწერალი ჟან-პოლ სარტრი, ამ კრებულის ერთ–ერთმა ნოველამ *"ზღვის დუმილმა"* უფრო მეტი გააკეთა ფრანგების მსოფლმხედველობის განვითარებისათვის, ვიდრე უამრავმა მოწოდებამ და პოლიტიკური ხასიათის სტატიებმა. ომის დროს გამოიცა აგრეთვე ნოველების კრებულები: *"ვერდენის ტიპოგრაფია"*, *"უძლურება"*. ომის შემდეგ ვერკორმა გამოსცა რამდენიმე რომანი და მოთხრობები: *"ცოტად თუ ბევრად ადამიანი"*, "*გადაგვარებული ცხოველები"*, *"დეკემბრის თავისუფლება"* და სხვა.

ვერკორი გარდაიცვალა 1991 წელს.

## ლიტერატურა
* ფრანგული ნოველა ორ ტომად – ტომი II;გამომც. საბჭოთა საქართველო, 1976; გვ: 548

## რესურსები ინტერნეტში
*  ვერკორის ბიოგრაფია

## სქოლიო
კატეგორია:დაბადებული 1902
კატეგორია:გარდაცვლილი 1991
კატეგორია:ფრანგი რომანისტები
კატეგორია:ფრანგი ესეისტები
კატეგორია:მწერლები ანბანის მიხედვით
შოთა რუსთაველის სახელობის პრემია

**შოთა რუსთაველის სახელობის პრემია** (ყოფ. **შოთა რუსთაველის სახელობის რესპუბლიკური პრემია**) — საქართველოს სახელმწიფო პრემია, რომელიც დააარსა საქართველოს მინისტრთა საბჭომ 1965 წელს. შოთა რუსთაველის სახელობის პრემიაზე განაცხადები მიიღება შემდეგ დარგებში: მხატვრული ლიტერატურა, მუსიკალური, კინო, სახვითი და თეატრალური ხელოვნება, არქიტექტურა, რუსთველოლოგია, სოციალური და ჰუმანიტარული მეცნიერებები. 

შოთა რუსთაველის სახელობის პრემია ენიჭება: 
ა) ხელოვნების დარგში — ლიტერატურის, მთარგმნელობითი და კვლევითი, ხელოვნებისა და არქიტექტურის უმნიშვნელოვანესი ნაწარმოებისათვის, რომელმაც მხატვრულ ღირსებათა გამო საერთო ეროვნული აღიარება მოიპოვა და გამსჭვალულია თავისუფლების, ჰუმანიზმისა და პატრიოტიზმის ზოგადსაკაცობრიო იდეალებით;

ბ) მეცნიერების დარგში — მაღალ მეცნიერულ დონეზე შესრულებული და საყოველთაოდ აღიარებული სამეცნიერო ნაშრომის ან ნაშრომთა ციკლისათვის, რომელსაც განსაკუთრებული წვლილი შეაქვს არა მარტო ჩვენი ქვეყნის მეცნიერების, არამედ მსოფლიოს სულიერ, სოციალურ და/ან ეკონომიკურ განვითარებაში.

პირს, რომელიც მოიპოვებს შოთა რუსთაველის სახელობის პრემიას, მიენიჭება შოთა რუსთაველის სახელობის პრემიის ლაურეატის წოდება, გადაეცემა ლაურეატის დიპლომი, ოქროს მედალი და ფულადი ჯილდო. ავტორთა კოლექტივისთვის პრემიის მინიჭების შემთხვევაში, საპრემიო თანხა ნაწილდება თანაბრად. შოთა რუსთაველის სახელობის პრემია გაიცემა 10 000 (ათი ათასი) ლარის ოდენობით. 

## ლაურეატები
## იხილეთ აგრეთვე
*:კატეგორია:შოთა რუსთაველის სახელობის პრემიის ლაურეატები

## ლიტერატურა
## რესურსები ინტერნეტში
* საქართველოს პრეზიდენტის ბრძანებულება
* საქართველოს მთავრობის დადგენილება
* მთავრობამ რუსთაველისა და ეროვნული პრემიები აღადგინა (რადიო თავისუფლება)

## სქოლიო
კატეგორია:ქართული ლიტერატურული ჯილდოები
კატეგორია:ჯილდოები ანბანის მიხედვით
აქსუ

**აქსუ** — უღელტეხილი საქართველოსა და რუსეთის (ყაბარდო-ბალყარეთი) საზღვარზე, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს კავკასიონის მთავარ ქედზე, ბეჩოს უღელტეხილის აღმოსავლეთით. ზღვის დონიდან 3800 მ-ზე. დაფარულია თოვლითა და ყინულით. აქსუს უღელტეხილი დოლრას ხეობას აკავშირებს ბაქსანის ხეობასთან.

## ლიტერატურა 
კატეგორია:სამეგრელო-ზემო სვანეთის მხარის უღელტეხილები
კატეგორია:რუსეთის უღელტეხილები
წაყინვა

**წაყინვა** — ტემპერატურის 0°–მდე და უფრი დაბლა დაწევა წლის თბილ პერიოდში (გაზაფხულზე და შემოდგომაზე) მაღალმთიან ადგილებში — ზღვის დონიდან 2000 მ–ზე მაღლა წაყინვები მოსალოდნელია ზაფხულშიც. ამა თუ იმ ხანგრძლივობით წაყინვებს ყოველწლიურად აქვს ადგილი სხვადასხვა ინტენსიურობით. განასხვავებენ წაყინვების სამ ტიპს: 

1. ადვექციური წაყინვები, რომლებიც წარმოიშობა ცივი ჰაერის მასების შემოჭრის დროს და 2–3 დღის განმავლობაში გრძელდება. ასეთი წაყინვების დროს ჰაერის ტემპერატურამ შეიძლება 0°–ზე დაბლა დაიწიოს და საკმაოდ ვრცელი ტერიტორია მოიცვას.

2. რადიაციული წაყინვები, რომლებიც წარმოიქმნება ნიადაგის ზედაპირის ინტენსიური გაცივების შედეგად. ასეთ წაყინვებს ადგილი აქვს ღამით, მოწმენდილ ამინდში და ლოკალურ ხასიათს ატარებს. რადიაციული წაყინვების სიძლიერე და ინტენსივობა ძირითადად ადგილლობრივ პირობებზე — რელიეფის ხასიათზე, ნიადაგსა და ჰაერის ტენიენობაზე და ა. შ. არის დამოკიდებული. ასეთი სახის წაყინვები შეიძლება ყოველდღიურად გაგრძელდეს გარკვეული დროის განმავლობაში.

3. ადვერქტიურრადიაციული წაყინვები ანუ შერეული წაყინვები იცის ცივი ჰაერის მასების შემოჭრისა და შემდგომში მისი ღამის გამოსხივების (გადაცივების) შემთხვევაში ასეთი წაყინვების შედეგად დღისით ნიადაგის ზედაპირი რამდენადმე ცივდება და სითბოს მარაგი მის ღრმა ფენებში კი კლებულობს, ხოლო ღამით იწყება მისი ინტენსიური გამოსხივება. ამ შემთხვევაში ადვერქციისა და რადიაციის პროცესები ერთმანეთს ავსებს, რაც ღია, ქარისაგან დაუცველი ადგილებისათვის მეტად საშიშია. ამ დროს ტემპერატურამ შეიძლება დაიწიოს –2°–4°–მდე და უფრო დაბლაც და 2–3 დღე გასტანოს.

## ლიტერატურა 
* Хромов С. П. Метеорология и климатология для географических факультетов. Л.: Гидрометеоиздат, 3 изд., 1983. с. 123-126.

კატეგორია:ბუნებრივი მოვლენები
აღმოსავლეთი სიერა-მადრე

**აღმოსავლეთი სიერა-მადრე** () — მთები მექსიკაში, მექსიკის ზეგნის აღმოსავლეთ განაპირა ნაწილში. ქმნის პარალელური ქედების სისტემას. სიგრძე დაახლოებით 800 კმ. სიმაღლე 3700 მ. აგებულია მეზოზოური და მესამეული კირქვებითა და ქვიშაქვებით. მთების ჩრდილოეთი ნაწილი შემოსილია ქსეროფიტული ბუჩქნარებით. სამხრეთ ნაწილში აღმოსავლეთ კალთებზე ნოტიო ტროპიკული და წიწვიანი ტყეებია, დასავლეთ კალთზებზე — ბუჩქნარი.

უმაღლესი მწვერვალია პენია-ნევადა (4054 მ.). აქვე მდებარეობს სერო-პოტოსი (3713 მ) და ელ-კოაუილონი (3460 მ). აღმოსავლეთის სიერა-მადრეს მექსიკის ზეგანი (საშუალო სიმაღლე 1100 მ) გამოყოფს დასავლეთ სიერა-მადრესაგან.

## რესურსები ინტერნეტში
* Sierra Madre Oriental pine-oak forests (World Wildlife Fund)

## სქოლიო 
კატეგორია:მექსიკის ქედები
აჩიშხო

**აჩიშხო** () — ქედი რუსეთის ფედერციის კრასნოდარის მხარეში. წარმოადგენს დასავლეთ კავკასიონის ჩრდილოეთ განშტოებას. სიმაღლე 2391 მ-მდე (მთა აჩიშხო). აგებულია თიხაფიქლებითა და ტუფოგენური ქანებით. დამახასიათებელია ძველმყინვარული რელიეფი. ნალექები 3000 მმ წელიწადში. წიფლისა და სოჭის (ჩრდილოეთ კალთაზე) ტყეები, თხემურ ნაწილში — მთის მდელოები. განვითარებულია საფეხმავლო ტურიზმი. არის დოლმენები. 

## ლიტერატურა
კატეგორია:რუსეთის ქედები
ახალუბანი (მცხეთის მუნიციპალიტეტი)

**ახალუბანი** — სოფელი საქართველოში, მცხეთის მუნიციპალიტეტში (მისაქციელის თემი). მდებარეობს მუხრანის ვაკის ჩრდილოეთ კიდეზე. ზღვის დონიდან 560 მეტრი, მცხეთიდან 11 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 435 ადამიანი.

## ლიტერატურა
## სქოლიო
კატეგორია:მცხეთის მუნიციპალიტეტის სოფლები
ახალუბანი (ხულოს მუნიციპალიტეტი)

**ახალუბანი** (ყოფ. *ახველოღლები* - გადაერქვა 1948 წლის 3 სექტემბერს.) — სოფელი საქართველოში, აჭარის ავტონომიურ რესპუბლიკაში, ხულოს მუნიციპალიტეტში (ღორჯომის თემში). მდებარეობს ზღვის დონიდან 1340 მეტრზე, ხულოდან დაშორებულია 12 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 68 ადამიანი.

## ლიტერატურა
## სქოლიო
კატეგორია:ხულოს მუნიციპალიტეტის სოფლები
აღდგომელაანთკარი

**აღდგომელაანთკარი** — სოფელი საქართველოში, მცხეთის მუნიციპალიტეტში, თემის ცენტრი (სოფლები: ახალდაბა, ნავაზი, უფურეთი, ფრეზეთი). მდებარეობს მუხრანის ვაკეზე, მდინარე არაგვის მარჯვენა ნაპირზე. ზღვის დონიდან 580 მეტრზე. მცხეთიდან დაშორებულია 15 კილომეტრით, მისაქციელიდან 3 კმ. საბჭოთა პერიოდში განვითარებული იყო მებოსტნეობა და მერძევეობა.

## დემოგრაფია
2014 წლის აღწერის მონაცემებით სოფელში ცხოვრობს 431 ადამიანი.

## ლიტერატურა
## სქოლიო
კატეგორია:მცხეთის მუნიციპალიტეტის სოფლები
ახალშენი (ხონის მუნიციპალიტეტი)

**ახალშენი** — სოფელი საქართველოში, იმერეთის მხარის ხონის მუნიციპალიტეტში, კუხის თემი. მდებარეობს იმერეთის ვაკე-დაბლობზე, მდინარე კუხის მარჯვენა ნაპირას. ზღვის დონიდან 125 მეტრი, ხონიდან 2 კილომეტრი. სოფელში გადის სახელმწიფოებრივი მნიშვნელობის გზა წყალტუბო-ხონი. სოფელში დგას შუა საუკუნეების ციხესიმაგრე და კათოლიკური ეკლესია (2005 წ.). სოფელში არის საჯარო სკოლა.

## დემოგრაფია
2014 წლის აღწერის მონაცემებით სოფელში ცხოვრობს 497 ადამიანი.

## ლიტერატურა
## სქოლიო
კატეგორია:ხონის მუნიციპალიტეტის სოფლები
ბანგვეთი

**ბანგვეთი ** — სოფელი საქართველოში, იმერეთის მხარის ხონის მუნიციპალიტეტში (გორდის თემი). მდებარეობს ოდიშის ვაკეზე მდინარეების საწისქვილოსა და ცხენისწყლის შესართავთან. ზღვის დონიდან 480 მეტრი, ხონიდან 21 კილომეტრი. სოფელში არის X-XI საუკუნეების ეკლესია.

## დემოგრაფია
2014 წლის აღწერის მონაცემებით სოფელში ცხოვრობს 35 ადამიანი.

## ლიტერატურა
## სქოლიო
კატეგორია:ხონის მუნიციპალიტეტის სოფლები
ახალბედისეული

**ახალბედისეული** — სოფელი საქართველოში, იმერეთის მხარის ხონის მუნიციპალიტეტში (ნახახულევის თემი). მდებარეობს იმერეთის დაბლობზე, მდინარე კუხას (გუბისწყლის შენაკადი) მარჯვენა ნაპირას. ზღვის დონიდან 200 მეტრი, ხონიდან 8 კილომეტრი. სოფელში არის საჯარო სკოლა.

## დემოგრაფია
2014 წლის აღწერის მონაცემებით სოფელში ცხოვრობს 315 ადამიანი.

## ლიტერატურა
## სქოლიო
კატეგორია:ხონის მუნიციპალიტეტის სოფლები
გამოღმა ნოღა

**გამოღმა ნოღა** — სოფელი საქართველოში, იმერეთის მხარის ხონის მუნიციპალიტეტში, გორდის თემი. მდებარეობს კოლხეთის ჩრდილოეთ მთისწინეთში მდინარე ცხენისწყლის მარჯვენა ნაპირზე. ზღვის დონიდან 320 მეტრი, ხონიდან 16 კილომეტრი. სოფელში შემორჩენილია შუა საუკუნეების ციხესიმაგრე „უქიმერიონი“ და გვიანდელი შუა საუკუნეების ეკლესია.

## დემოგრაფია
2014 წლის აღწერის მონაცემებით სოფელში ცხოვრობს 147 ადამიანი.

## ლიტერატურა
## სქოლიო
კატეგორია:ხონის მუნიციპალიტეტის სოფლები
ბურგუნდები

thumb|right|230px|მეორე ბურგუნდიული სამეფო 443 და 476 წწ. შორის
**ბურგუნდები** — აღმოსავლეთ გერმანული ტომი. ძვ. წ. II საუკუნის დამლევამდე ბინადრობდნენ კ. ბურგუნდარჰოლმზე (ბორნჰოლმი). ახ. წ. I საუკუნეში დასახლდნენ კონტინენტზე მდინარეებს ვისლასა და ოდერს შორის. IV საუკუნეში შეიჭრნენ მდინარე მაინის მიდამოებში. 406 წელს ბურგუნდებმა რაინის სანაპიროზე დააარსეს სამეფო, რომლის ცენტრი ვორმსი 436 წელს დაანგრიეს ჰუნებმა. 443 წელს ბურგუნდები რომის ფედერატების უფლებით დასახლდნენ სავოიის ტერიტორიაზე. შემდეგ ისარგებლეს რომის იმპერიის დასუსტებით, 457 წელს დაიკავეს მდინარე რონის აუზი და დააარსეს სამეფო (ცენტრი - ლიონი). ეს ერთ-ერთი პირველი ბარბაროსული სამეფო იყო დასავლეთ რომის იმპერიის მიწა-წყალზე. დიდ ძლევამოსილებას მიაღწიეს ბურგუნდებმა გუნდობადის მეფობაში (მის დროს ჩაიწერა „ბურგუნდთა სამართალი“). რელიგიით ისინი არიანელები იყვნენ. გალებისა და რომაელების შერეულ სოფლებში ჩასახლებულ ბურგუნდებში ირღვეოდა გვაროვნული ურთიერთობა და ფეოდალური ურთიერთობა ისახებოდა. VI საუკუნის დამდეგს ბურგუნდებმა, რომლებმაც ძლიერი რომანიზაცია განიცადეს, კათოლიკობა მიიღეს. 534 წელს სამეფო საბოლოოდ შეუერთდა ფრანკთა სახელმწიფოს.

## ლიტერატურა
*Bury, J.B. *The Invasion of Europe by the Barbarians.* London: Macmillan and Co., 1928.
*Dalton, O.M. *The History of the Franks, by Gregory of Tours.* Oxford: The Clarendon Press, 1927.
*Drew, Katherine Fischer.  *The Burgundian Code.*  Philadelphia: University of Pennsylvania Press, 1972.
*Gordon, C.D. *The Age of Attila.* Ann Arbor: University of Michigan Press, 1961.
*Murray, Alexander Callander. *From Roman to Merovingian Gaul.* Broadview Press, 2000.
*Musset, Lucien. *The Germanic Invasions: The Making of Europe AD 400-600.* University Park, Pennsylvania: The Pennsylvania State University Press, 1975.
*Nerman, Birger. *Det svenska rikets uppkomst*. Generalstabens litagrafiska anstalt: Stockholm. 1925.
*Rivers, Theodore John.  *Laws of the Salian and Ripuarian Franks.*  New York: AMS Press, 1986.
*Rolfe, J.C., trans, *Ammianus Marcellinus.* Cambridge, Massachusetts: Harvard University Press, 1950.
*Shanzer, Danuta. ‘Dating the Baptism of Clovis.’ In *Early Medieval Europe*, volume 7, pages 29–57. Oxford: Blackwell Publishers Ltd, 1998.
*Shanzer, D. and I. Wood.  *Avitus of Vienne: Letters and Selected Prose.  Translated with an Introduction and Notes.*  Liverpool: Liverpool University Press, 2002.
*Werner, J. (1953). "Beiträge sur Archäologie des Attila-Reiches", *Die Bayerische Akademie der Wissenschaft. Abhandlungen.* N.F. XXXVIII&nbsp;A Philosophische-philologische und historische Klasse. Münche
*Wood, Ian N. ‘Ethnicity and the Ethnogenesis of the Burgundians’. In Herwig Wolfram and Walter Pohl, editors, *Typen der Ethnogenese unter besonderer Berücksichtigung der Bayern*, volume 1, pages 53–69. Vienna: Denkschriften der Österreichische Akademie der Wissenschaften, 1990.
*Wood, Ian N. *The Merovingian Kingdoms.* Harlow, England: The Longman Group, 1994.

კატეგორია:ძველი ხალხები
კატეგორია:გერმანული ტომები
ბესიაური (ხონის მუნიციპალიტეტი)

**ბესიაური** — სოფელი საქართველოში, იმერეთის მხარის ხონის მუნიციპალიტეტში (დედალაურის თემი), მდებარეობს იმერეთის ჩრდილოეთ ბორცვიან მთისწინეთზე, მდინარე სემის მარჯვენა ნაპირას. ზღვის დონიდან 160 მეტრი, ხონიდან 11 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 31 ადამიანი.

## ლიტერატურა
## სქოლიო
კატეგორია:ხონის მუნიციპალიტეტის სოფლები
ატრატო (მდინარე)

**ატრატო** () — მდინარე სამხრეთ ამერიკის ჩრდილო-დასავლეთ ნაწილში, კოლუმბიაში. სიგრძე 644 კმ. სათავე აქვს დასავლეთ კორდილიერაში. მიედინება სამხრეთიდან ჩრდილოეთისაკენ ღრმა და განიერ (80 კმ-მდე) ხეობაში. უერთდება კარიბის ზღვას (ურაბის ყურეს) და ქმნის დელტას. საზრდოობს წვიმის წყლით. მთელი წლის განმავლობაში წყალუხვია, მოაქვს ბევრი ნატანი. სანაოსნოა 560 კმ. ქალაქ კიბდომდე. ატრატოს ხეობაზე გადის ტექტონიკური საზღვარი ჩრდილოეთ და სამხრეთ ამერიკას შორის. არსებობს პროექტი, გამოიყენონ ხეობა ატლანტისა და წყნარ ოკეანეებს შორის არხის გასაყვანად. 

## რესურსები ინტერნეტში 
* კოლუმბია და ალტერნატიული საოკეანო არხი (ესპანურ ენაზე)

კატეგორია:კოლომბიის მდინარეები
ახალციხე (დუშეთის მუნიციპალიტეტი)

**ახალციხე** — სოფელი საქართველოში, დუშეთის მუნიციპალიტეტში (ხეობის თემი). მდებარეობს მდინარე არაგვის მარცხენა ნაპირზე. ზღვის დონიდან 1000 მეტრი, დუშეთიდან 23 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 23 ადამიანი.

## სქოლიო
კატეგორია:დუშეთის მუნიციპალიტეტის სოფლები
დავით დევდარიანი

**დავით დევდარიანი** (დ. 28 ოქტომბერი, 1987, თბილისი) — ქართველი ფეხბურთელი, თამაშობდა შემტევი ნახევარმცველის პოზიციაზე.

## საკლუბო კარიერა
დავით დევდარიანმა პროფესიონალური კარიერა დაიწყო საფეხბურთო კლუბ „თბილისში“, ერთი სეზონის შემდეგ დუბლებში დააქვეითეს, ხოლო კიდევ ერთი წლის შემდეგ საფრანგეთის ქვედა დივიზიონის კლუბ „დიუნკერკში“ გადავიდა, სადაც არც ერთი მატჩი არ ჩაუტარებია. ერთი წლის შემდეგ დაბრუნდა საქართველოში, კერძოდ რუსთავის „ოლიმპში“. 

2007 წელს საქართველოს ჩემპიონი გუნდიდან წავიდა გუნდის ძირითადი ბირთვი და შემადგენლობა გაახალგაზრდავდა. ამავე წლის შემოდგომიდან დავით დევდარიანმა შეძლო მთავარ გუნდში თავის დამკვიდრება. 2007-08 წლის სეზონში „ოლიმპის“ შემადგენლობაში მან ჩაატარა 20 მატჩი და გაიტანა 4 გოლი. 

2008 წლის იანვარში მონაწილეობა მიიღო დსთ-ს თასის გათამაშებაში, სადაც მხოლოდ 4 შეხვედრა ჩაატარა.

2008 წლის ზაფხულში სათამაშო კარიერის გასაგრძელებლად დანიაში, საფეხბურთო კლუბ „ორჰუსის“ შემადგენლობაში ჩაირიცხა, სადაც 2015 წლამდე თამაშობდა.

## სანაკრებო კარიერა
რუსთავის „ოლიმპში“ წარმატებული თამაშის შედეგად დავითი მიიწვიეს საქართველოს ჯერ 21-წლამდელთა ნაკრებში, სადაც 2 ამხანაგური მატჩი ითამაშა, შემდეგ კი ეროვნულ ნაკრებში, სადაც 6 მატჩი ჩაატარა.

## რესურსები ინტერნეტში 
* დავით დევდარიანი Transfermarkt-ზე 
* დავით დევდარიანი Soccerway-ზე 
* დავით დევდარიანი National-Football-Teams.com-ზე
* დავით დევდარიანი AGF-ზე
* დანიის სუპერლიგის მოთამაშეები

## სქოლიო
კატეგორია:დაბადებული 28 ოქტომბერი
კატეგორია:დაბადებული 1987
კატეგორია:თბილისში დაბადებულები
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:სკ თბილისის ფეხბურთელები
კატეგორია:რუსთავის მეტალურგის ფეხბურთელები
კატეგორია:ორჰუსის ფეხბურთელები
კატეგორია:დანიის საფეხბურთო ჩემპიონატის ფეხბურთელები
კატეგორია:საქართველოს ნაკრების ფეხბურთელები
კატეგორია:ცოცხალი ადამიანები
ვესტგუთები

right|450px|thumb|ვესტგუთების მიგრაცია
**ვესტგუთები** (Westgoten), ვიზიგოთები (Wisigoten) ანუ თერვინგები (Therwingen), — ძველი გერმანული ტომების გუთების დასავლეთი შტო. III-IV საუკუნეებში ცხოვრობდნენ მდინარე დნესტრის აღმოსავლეთით. IV საუკუნის 70-იან წლებიდან მონაწილეობდნენ ხალხთა დიდ გადასახლებაში, როგორც რომაელთა ფედერატები (მოკავშირეები). 382 წელს დასახლდნენ მეზიის პროვინციაში. ბარბაროსულ ტომთა შორის პირველებმა აიღეს რომი (410) წელს. 418 წელს დააარსეს სამეფო აკვიტანიაში. მეფე თეოდორიხ I-ის (418-451) მეთაურობით დიდი როლი ითამაშეს ატილას დამარცხებაში (451), მეფეების თეოდორიხ II-ისა და ევრიხის (466-484) მმართველობის დროს დაიპყრეს ესპანეთის დიდი ნაწილი, ჩაიწერა ვესტგუთების პირველი სამართალი „ევრიხის კოდექსი“. მეფე ალარიხ II-ის (484-507) დროს ფრანკთაგან განცდილი დამარცხების შედეგად (507) დაკარგეს სამხრეთ გალიის მიწები. VI საუკუნის შუა ხანებიდან ვესტგუთების სამეფოს დედაქალაქი იყო ტოლედო. ადგილობრივ მიწათმფლობელთა ნაწილს ვესტგუთებმა ჩამოართვეს მიწების 2/3. 586 წელს ვესტგუთებმა მიიღეს კათოლიკობა, რამაც დააჩქარა მათი რომანიზაციის და ესპანურ-რომაულ მოსახლეობასთან ასიმილაციის პროცესი, განაპირობა გვაროვნულ-ტომური წყობილებიდან ადრინდელ ფეოდალურზე გადასვლა. 711-718 წწ. ვესტგუთების სამეფო არაბებმა დაიპყრეს, ვესტგუთებმა შეინარჩუნეს დამოუკიდებლობა ჩრდილოეთ ესპანეთში და განაგრძეს ბრძოლა არაბთა წინააღმდეგ.

## ვესტგუთების მეფეები 
[thumb|250px|[ვესტგუთების სამეფო 500 წელს]] 
### ბალტის დინასტია 
* ალარიხ I (395–410)
* ათაულფი (410–415)
* სიგერიხი (415)
* ვალია (415–419)
* თეოდორიხ I (419–451)
* თორისმონდი (451–453)
* თეოდორიხ II (453–466)
* ევრიხი (466–484)
* ალარიხ II (484–507)
* გეზალეხი (507–511)
* ამალარიხი (511–531)

### სხვები 
* თეუდისი (531–548)
* თეუდიგიზელი (548–549)
* აგილა I (549–554)
* ათანაგილდი (554–568)
* ლიუვა I (568–572), 
* ლეოვიგილდი (569–586), 569-572 ერთდროულად 
* რეკარედ I (580–601), 586 წლამდე ვიცე-მეფე, პირველი კათოლიკე მეფე
* ლიუვა II (601–603), შვილი
* ვიტერიხი (603–610)
* გუნდემარი (610–612)
* სისებუტი (612–621)
* რეკარედ II (621), son
* სვინტილა (621–631)
* სისენანდი (631–636)
* ხინტილა (636–640)
* ტულგა (640–641)
* ხინდასვინტი (641–653)
* რეკესვინდი (649–672), შვილი, თანამეფე 649-653 
* ვამბა (672–680)
* ერვიგი (680–687)
* ეგიკა (687–702)
* ვიტიცა (694–710), შვილი, თანა-მეფე და გალიციის ვიცე-მეფე 694-702 
* როდერიკი (710–711), 
* აგილა II (711–714), 
* არდო (714–721).

## რესურსები ინტერნეტში
**Lex Visigothorum* 
**Ammianus Marcellinus*

## სქოლიო 
კატეგორია:ძველი ხალხები
კატეგორია:გერმანული ტომები
კატეგორია:ესპანეთის ისტორია
კატეგორია:პორტუგალიის ისტორია
არდოტი

**არდოტი** — სოფელი საქართველოში, მცხეთა-მთიანეთის მხარის დუშეთის მუნიციპალიტეტში (შატილის თემი), ისტორიულ პირიქითა ხევსურეთში, მდინარე ანდაქის მარცხენა ნაპირზე. ზღვის დონიდან 1820 მ, დუშეთიდან 113 კმ.

არდოტის ხეობა შატილისა და არხოტის ხეობებთან ერთად შეადგენს პირიქით ხევსურეთს. სოფელში მდებარეობს XIX საუკუნის ეკლესია, ზვიადაურების კოშკი და ღვთისმშობლის ჯვარი.

## დემოგრაფია
2014 წლის აღწერის მონაცემებით სოფელში ცხოვრობს 3 ადამიანი.

## ფოტოგალერეა

Ardotis eklesia.JPG|არდოტის ეკლესია
Ardoti.JPG|არდოტი, ანდაკისწყალი

## ლიტერატურა 
* არდოტი (დუშეთის რ-ნი). საქართველოს ისტორიულ ძეგლთა ბიბლიოგრაფიული ლექსიკონი

## სქოლიო
კატეგორია:დუშეთის მუნიციპალიტეტის სოფლები
ელენე ბატონიშვილი

**ელენე ბატონიშვილი** (დ. 1753 — გ. 17 ივნისი, 1786) — მეფე ერეკლე II-ისა და დარეჯან დედოფლის უფროსი ასული.

ელენეს ახალგაზრდობაში სასიყვარულო ურთიერთობა ჰქონდა თავად ზაქარია ანდრონიკაშვილს, მაგრამ ერეკლე მეფე ამ კავშირის წინააღმდეგი იყო და 1770 წელს ელენე მისი ნების საწინააღმდეგოდ იმერთა მეფის სოლომონ I-ის ძმას არჩილს მიათხოვა. წყვილს შეეძინა ვაჟი დავითი, იმერეთის მომავალი მეფე სოლომონ II-ის სახელით და ორი ქალიშვილი — ბარბარე და მაია. 1775 წელს არჩილი გარდაიცვალა და ელენე თბილისში დაბრუნდა, 1785 წელს კი მეფის თანხმობით რუსეთიდან დაბრუნებულ ზაქარია ანდრონიკაშვილს გაჰყვა ცოლად. 1786 წელს მათ შეეძინათ ქალიშვილი ხორეშანი (შემდეგში ზურაბ ორბელიანის მეუღლე და პოეტ გრიგოლ ორბელიანის დედა). ელენე მალევე გარდაიცვალა. დაკრძალეს მცხეთაში.

## ლიტერატურა
* ბერძნიშვილი მაქს., მასალები XIX ს. პირველი ნახევრის ქართული საზოგადოებრიობის ისტორიისათვის, I, თბ., 1980, — გვ. 221-222.

* ჯავახიშვილი დ., ბატონიშვილი ელენე ერეკლეს ასული ბაგრატიონი და მისი შთამომავლები, კრებ. „ახალი და უახლესი ისტორიის საკითხები“, № 2 (19), 2016, — გვ. 11-20. 

კატეგორია:დაბადებული 1753
კატეგორია:გარდაცვლილი 17 ივნისი
კატეგორია:გარდაცვლილი 1786
კატეგორია:ქართლ-კახეთის სამეფოს ბაგრატიონები
რუსთავის თოჯინების თეატრი

**რუსთავის თოჯინების თეატრი** — თოჯინების სახელმწიფო ქართული თეატრი ქალაქ რუსთავში. შეიქმნა 1980 წელს. აქ ჯერ კიდევ 1960-იან წლებში ჩაეყარა საფუძველი თოჯინების წარმოდგენებს სახალხო თეატრის სახით (ხელმძღვანელი შ. დორეული). თეატრის პირველი სპექტაკლი (1981 წლის 3 ნოემბერი) იყო ნიკო ლომოურის „ქაჯანა“.  თეატრის რეპერტუარში ვაჟა-ფშაველას „სათაგური“, ა. კალაძის „მოხეტიალე ოინბაზები“, ს. მიხალკოვის „სამი გოჭი“ და სხვა. მთავარი რეჟისორი გ. სებისკვერაძე. თეატრში მოღვაწეობს რეჟისორ ს. ყიშიძე, მხატვარი — ნ. ვარსიმაშვილი. დასში არიან (1982) ნ. შუბითიძე, ჯ. ალავიძე, ვ. ალავიძე, გ. ჯიმშიტაშვილი, გ. ცერცვაძე და სხვები.

## ლიტერატურა
** ცუცქირიძე შ.,* ქსე, ტ. 8, გვ. 511, თბ., 1984

კატეგორია:რუსთავის თეატრები
კატეგორია:თოჯინების თეატრები
რუსთავის ქიმიური ბოჭკოს ქარხანა

**რუსთავის ქიმიური ბოჭკოს ქარხანა** — საქართველოს სსრ–ის ქიმიური მრეწველობის ერთ-ერთი მსხვილი საწარმო. უვებდა 18 სახეობის პროდუქციას, მათ შორის სხვადასხვა ასორტიმენტის აბრეშუმის ძაფს, ტექნიკურ ბოჭკოს, სახალიჩე ნართს და ა. შ. 1964 წელს მწყობრში ჩადგა ქარხნის ძირითადი წარმოება. ამჟამად ქარხანა აღარ ფუნქციონირებს.

## ლიტერატურა
კატეგორია:რუსთავი
კატეგორია:საქართველოს საწარმოები
ფრანსუა მორიაკი

thumb|მარჯვნივ
**ფრანსუა მორიაკი** (ფრან. François Mauriac; დ. 11 ოქტომბერი, 1885 — გ. 1 სექტემბერი, 1970)  — ფრანგი მწერალი, დრამატურგი, კრიტიკოსი, პოეტი, ფრანგული აკადემიის წევრი (1933 წლიდან), ნობელის პრემიის ლაურეატი ლიტერატურის დარგში (1952). 1958 წელს იგი დააჯილდოეს საპატიო ლეგიონის ორდენით.

## ბიოგრაფია
ფრანსუა მორიაკი, ფრანგული ლიტერატურის ერთ-ერთი დიდი წარმომადგენელი, კათოლიკე მწერალია. იგი დაიბადა 1885 წელს ბორდოში, მდიდარ ბუღჟუაზიულ ოჯახში. დაამთავრა ბორდოს უნივერსიტეტის ჰუმანიტალურ–ფილოლოგიური ფაკულტეტი. ლექსების პირველი კრებული თავის ხარჯზე გამოსცა 1909 წელს. 1913 წელს გამოსცა პირველი რომანი „ბავშვი ბორკილებში“, რომელშიც უკვე რელიგიური პრობლემებია წამოჭრილი. მორიაკმა მიიღო მონაწილეობა პირველ მსოფლიო ომში. ომის შემდეგ გამოცემულ ყველა რომანში კათოლიკე მწერლის მსოფლმხეფველობა და მისწრაფება ჩანს; მისთვის მთავარია ადამიანის ვნებებსა და რწმენას შორის კონფლიქტის დაძლევა ღმერთის აღიარებით. მისი რომანებიდან გამოირჩება „კეთროვანის ამბორი“, „ტერეზ დესკეირუ“, „ასპიტთა ბუდე“, „თამის დასასრული“ და სხვა.

მორიაკის მრავალრიცხოვან ესეებს შორის აღსანიშნავია „ჟანრასის ცხოვრება“, „ღმერთი და მამონა“ და სხვა.

მეორე მსოფლიო ომის დროს მორიაკი „წინააღმდეგობის“ მონაწილე იყო და ფორეზის ფსევდონიმით გამოაქვეყნა წიგნი „შავი რვეული“. არაგონთან ერთად იღვწოდა გაზეთ „ლეტრ ფრანსეზის“ არსებობისათვის და ფრანგი მწერლების ნაციონალური კომიტეტის წევრი გახდა.

მორიაკმა პირველი პიესა „ასმოდე“ 1938 წელს გამოსცა. პიესების წერა განაახლა საფრანგეთის განვითარების შემდეგ და გამოაქვეყნა: „ცეცხლი მიწაზე“, „ავი სულის გარდმოვლენა“ და სხვა.

1950 წლიდან დაიწყო მთელი რიგი სტატიების ბეჭდვა ჟურნალებში ლიტერატურის საკითხებზე. დიდი ნაშრომი მიუძღვნა დე გოლს. დაწერა რამდენიმე წიგნი მემუარებისა: „შინაგანი მემუარები“ და „ახალი მემუარები“.

1925 წელს მორიაკს მიენიჭა საფრანგეთის აკადემიის ლიტერატურის პრემია, 1933 წელს აკადემიის წევრად იქნა არჩეული, ხოლო 1952 წელს ნობელის პრემია მიენიჭა.

მორიაკი გარდაიცვალა 1970 წელს, პარიზში.

## ჯილდოები და ღირსებები
* 1926 — Grand Prix du roman de l'Académie française
* 1933 — საფრანგეთის აკადემიის წევრი
* 1952 — ნობელის პრემია ლიტერატურის დარგში
* 1958 — საპატიო ლეგიონის ორდენი

## ლიტერატურა
* ფრანგული ნოველა ორ ტომად – ტომი II;გამომც. საბჭოთა საქართველო, 1976; გვ: 543–544

## სქოლიო
კატეგორია:დაბადებული 1885
კატეგორია:გარდაცვლილი 1970
კატეგორია:ფრანგი რომანისტები
კატეგორია:ფრანგი ესეისტები
კატეგორია:ფრანგი დრამატურგები
კატეგორია:ფრანგი ჟურნალისტები
კატეგორია:ფრანგული წინააღმდეგობის წევრები
კატეგორია:ფრანგი ნობელის პრემიის ლაურეატები
კატეგორია:XX საუკუნის ფრანგი რომანისტები
კატეგორია:XX საუკუნის ფრანგი დრამატურგები
კატეგორია:ფრანგი ლიტერატურის კრიტიკოსები
კატეგორია:ფრანგი მამაკაცი რომანისტები
კატეგორია:ნობელის პრემიის ლაურეატები ანბანის მიხედვით
კატეგორია:მწერლები ანბანის მიხედვით
კატეგორია:XX საუკუნის ფრანგი პოეტები
რუსთავის ქიმიური ქარხანა

**რუსთავის ქიმიური ქარხანა**,  საქართველოს ქიმიური მწერველობის უდიდესი საწარმო. შეიქმნა 1951 წელს. ქარხნის ძირითადი  პროდუქცია მინერალური სასუქები (ამონიუმის გვარჯილა, შარდოვანა, ამონიუმის სულფატი), კაპროლაქტამი, კალიუმის პერმანგანატი, ნატრიუმის ციანიდები  და სხვა.
## ლიტერატურა
კატეგორია:1951 წელს დაარსებული კომპანიები
კატეგორია:რუსთავი
ვანდალები

მინი|300პქ|ჩრდილო ევროპული ტომები I საუკუნეში
**ვანდალები** — აღმოსავლეთ გერმანელთა ტომების ჯგუფი. თავდაპირველად ცხოვრობდნენ სკანდინავიის ნახევარკუნძულზე. ძვ. წ. II-I სს. მიჯნაზე გადასახლდნენ ბალტიის ზღვის სამხრეთ სანაპიროზე, ხოლო ახ. წ. III საუკუნისათვის - დუნაიზე. 335 წელს ვანდალები რომის ფედერატებად დაასახლეს პანონიაში. V საუკუნის დასაწყისში (ალანებთან ერთად) დაიძრნენ დასავლეთისაკენ. რამდენიმე წლის განმავლობაში არბევდნენ გალიას, ხოლო 409 წელს დასახლდნენ ესპანეთში. 429 წელს მეფე გაიზერიხის მეთაურობით ვანდალებმა გადალახეს გიბრალტარი. 10 წლის განმავლობაში დაიპყრეს რომის პროვინცია აფრიკა (439 წელს აიღეს კართაგენი) და იქ თავისი სამეფო დააარსეს. აქედან ვანდალები თავს ესხმოდნენ დასავლეთ ხმელთაშუა ზღვის კუნძელებსა და სანაპიროებს. დაპყრობილი ჩრდილოეთ აფრიკის ტერიტორიის ნაწილი ვანდალებმა რომის მაგნატებს ჩამოართვეს და თვითონ დაინაწილეს, რამაც დააჩქარა მათთნ გვაროვნული წყობილების რღვევა და ფეოდალიზმის ელემენტების მომწიფება. 533-534 წწ. გამდიდრებულ წარჩინებულთა და რიგით მეომრებს შორის არსებული წინააღმდეგობებით დასუსტებული ვანდალების სამეფო ბიზანტიამ დაიპყრო; ვანდალები შეერწყნენ ადგილობრივ მოსახლეობას. 

## ვანდალების მეფეები 
*	ვისიმარი (გ. 335)
*	გოდიგიზელი (359–406)
*	გუნდერიხი (407–428)
*	გაიზერიხი (428–477)
*	ჰუნერიხი (477–484)
*	გუნთამუნდი (484–496)
*	თრასამუნდი (496–523)
*	ჰილდერიხი (523–530)
*	გელიმერი (530–534)

## იხილეთ აგრეთვე 
* ვანდალიზმი

## რესურსები ინტერნეტში
* ისიდორე სევილიელი. ვანდალების ისტორია
* პროკოფი კესარიელი. ომი ვანდალებთან

კატეგორია:ძველი ხალხები
კატეგორია:გერმანული ტომები
კატეგორია:ესპანეთის ისტორია
ბედნიერი ერი

[thumb|290px|კადრები ვიდეო-კლიპიდან, სადაც ანრი ჯოხაძე აკეთებს [ნინო ბურჯანაძე|ნინო ბურჯანაძის, სალომე ზურაბიშვილის, უცნობის, ინგა გრიგოლიასა და ირაკლი ოქრუაშვილის პაროდიას]]
**ბედნიერი ერი** — ანრი ჯოხაძის სიმღერა. სიმღერის ტექსტი შექმნილია ილია ჭავჭავაძის ამავე სახელწოდების ლექსის მიხედვით. ავტორმა სიმღერა საქართველოში 2008-09 წლებში განვითარებულ მოვლენებს მიუძღვნა. კლიპში მომღერალი თავად განასახიერებს ქართულ პოლიტიკურ ელიტას - დაწყებული მიხეილ სააკაშვილით და დამთავრებული ოპოზიციის ლიდერების სახეებით. გარდა ამისა კლიპში ხვდება რუსეთის პრემიერ მინისტრიც – ვლადიმირ პუტინი.

## რესურსები ინტერნეტში 
* კლიპის ჩანაწერი YouTube-ზე

კატეგორია:ქართული მუსიკალური ნაწარმოებები
კატეგორია:2009 წლის სიმღერები
ასტურიის მეფეთა სია

right|140px|ა
**ასტურიის მეფეთა სია** - ასტურიის სამეფოს სულ განაგებდა 13 მეფე, მათ შორის პირველი იყო ცნობილი ვესტგუთი პელაიო. 

## ასტურიის მეფეები 
[thumb|rught|200px|[პელაიოს ძეგლი კოვადონგაში]]

### ასტურიის დინასტია 
* პელაიო () — 718-737 .
* ფავილა () — 737-739.

### კანტაბრიული დინასტია 
* ალფონსო I პელაიოს სიძე ()* — 739-757.
* ფრუელა I სასტიკი () — 757-768.
* აურელიუსი () — 768-774.
* სილო () — 774-783.
* მაურეგატო () — 783-789.
* ბერმუდო I *დიაკვანი* () — 789-791.
* ალფონსო II *წმინდა* () — 791-842.
* რამირო I ()** — 842-850.
* ორდონიო I () — 850-866.
* ალფონსო III *დიდი* () — 866-910.
:ასტურია გაიყო სამ ნაწილად ასტურიის სამეფო, ლეონის სამეფო და გალისიის სამეფო. 
* ფრუელა II ()*** — 910-925.
:ასტურია და ლეონი გაერთიანდა ერთ სამეფოდ და ეწოდა ლეონის სამეფო. 

 პირველი მმართველი, რომელმაც თავი გამოაცხადა ასტურიის მეფედ. 

 აქამდე , ასტურია იყო არჩევითი მონარქია, რამირო I-ის შემდეგ კი გახდა მემკვიდრეობითი.

 ასევე იყო ლეონის სამეფოს მეფე 924 - 925 წწ.

## იხილეთ აგრეთვე 
* ლეონის მეფეთა სია
* გალისიის მეფეთა სია

## რესურსები ინტერნეტში 
* ესპანეთის მონარქები 
*Kings of Spain, 700– 

კატეგორია:მმართველთა სიები
კატეგორია:ესპანეთის ისტორია
ლი კრასნერი

**ლი (ლენორ) კრასნერი** ( ; დ. 27 ოქტომბერი, 1908, ბრუკლინი — გ. 19 ივნისი, 1984, ნიუ-იორკი) — ამერიკელი მხატვარი, აბსტრაქტული ექსპრესიონიზმის მიმდევარი; მხატვარ ჯექსონ პოლოკის მეუღლე.

კრასნერი ბესარაბიელი ებრაელი იმიგრანტების ოჯახში დაიბადა. 1935-43 წლებში ჯერ კუპერ იუნიონში, შემდეგ კი დიზიანის ეროვნულ აკადემიაში სწავლობდა და ფედერალური ხელოვნების პროექტში მუშაობდა. 1937 წლიდან ის ჰანს ჰოფმანთან იღებს კლასებს, რომელმაც მას კუბიზმის პრინციპები ასწავლა. მისმა გავლენამ მიმართულება მისცა კრასნერის შემოქმედებას ნეოკუბისტურ აბსტრაქციაში. მის შემოქმედებაზე კომენტარისას ჰოფმანს უთქვამს, "ეს იმდენად კარგია, რომ თქვენ ვერც წარმოიდგენთ, რომ ქალის მიერ არის დახატული".

## რესურსები ინტერნეტში
* ენციკლოპედია „ბრიტანიკა“

კატეგორია:ამერიკელი მხატვრები
კატეგორია:დაბადებული  27 ოქტომბერი
კატეგორია:დაბადებული 1908
კატეგორია:გარდაცვლილი 19 ივნისი
კატეგორია:გარდაცვლილი 1984
კატეგორია:მხატვრები ანბანის მიხედვით
კატეგორია:ნიუ-იორკში გარდაცვლილები
ედ ჰარისი

**ედვარდ ალენ "ედ" ჰარისი** (ინგლ. Edward Allen "Ed" Harris; დ. 28 ნოემბერი, 1950) — ამერიკელი მსახიობი, მწერალი და რეჟისორი, ცნობილი მისი როლებით ფილმებში „საშინელებათა კალეიდოსკოპი",„კარგი გუნდი", „უფსკრულში", „გლენგარი გლენ როსი“, „ჯიბის ფული", „აპოლო 13“, „კლდე", „ტრუმენის შოუ“, „პოლოკი“, „ბრწყინვალე გონება“, „მტერი კარიბჭესთან“ „საათები“, და „აპალუზა" სხვა მრავალთა შორის. არის ოქროს გლობუსის ლაურეატი.  და მრავალი სხვა ჯილდო.

## ფილმოგრაფია
## რესურსები ინტერნეტში
*
*

კატეგორია:დაბადებული 28 ნოემბერი
კატეგორია:დაბადებული 1950
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი სცენარისტები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:კოლუმბიის უნივერსიტეტის კურსდამთავრებულები
კატეგორია:დრამა დესკის მფლობელები
კატეგორია:Obie-ის ჯილდოს მფლობელები
კატეგორია:მსახიობები ანბანის მიხედვით
კატეგორია:ცოცხალი ადამიანები
Polar Music

**Polar Music** — შვედური ხმის ჩამწერი სტუდიაა, დაარსებული 1963 წელს სტიგ ანდერსენისა და მისი მეგობრის, ბენტ ბერნჰაგის (Bengt Bernhag) მიერ. სტუდია თანამშრომლობდა ისეთ პოპულარულ ჯგუფთან, როგორიცაა შვედური ABBA. დღეისათვის მისი მფლობელია Universal Music Group.

## Polar Music-ის მომღერლები 
ABBA, Alive Feat, Jessie Martins, Lena Andersson, Chana, Crosstalk, Dilba, Emilia, Frida, Agnetha & Linda, Ted Gärdestad, Gemini, Hellacopters, The Infinite Mass, Fredrik Kempe, Lambretta, Maarja, Paulo Mendonca, Mr. Vegas Fea Intense, Emma Nilsdotter, Mats Paulson, Pineforest Crunch, Sam (Musician], Skintrade, Starr Chukki/infinit, Svenne & Lotta, Joey Tempest, Top Notch, Topaz Sound და Anders Widmark.

კატეგორია:შვედეთის კომპანიები
ალკოჰოლიზმი

მინი|"მეფე ალკოჰოლი და მისი პრემიერ-მინისტრი" 1820 წ.
**ალკოჰოლიზმი** მისი გავრცელებული და ისტორიული გამოყენებით, ნიშნავს ნებისმიერ მდგომარეობას, რომელშიც ადამიანი ხანგრძლივი მოხმარების შედეგად ვარდება. განურჩევლად ჯანმრთელობის პრობლემებისა და ნეგატიური სოციალური შედეგებისა. უფრო ზუსტად კი აკოჰოლიზმი არის სპირტიანი სასმელებისადმი ავადმყოფური ლტოლვა, რის გამოც მას ნარკომანიის ჯგუფში განიხილავენ. მისი ფართოდ გავრცელების გამო იგი არა მარტო სამედიცინო, არამედ მწვავე სოციალურ პრობლემედაც იქცა.
 
ალკოჰოლის ზემოქმედება აისახება ადამიანის ფსიქიკურ და ფიზიკურ ფუნქციებზე. ალკოჰოლის მცირე დოზით მიღება განაპირობებს კუნთების მოდუნებას, მცირეოდენ გაბრუებას და ერთგვარ დამშვიდებას, რაც სიამოვნებას ანიჭებს ადამიანს. იგი განსაკუთრებით ნევროზული ან ფსიქოპათიური ხასიათის პიროვნებას გვრიას სიამოვნების შეგრძნებას. ხშირ შემთხვევაში სწორედ ასეთი ადამიანები იქცევიან ხოლმე შემდეგში ე.წ. ქრონიკულ ალკოჰოლისტებად. ასეთ პიროვნებებს ახასიათებს აბსტინენციური სინდრომი, ფსიქიკის და შინაგან ორგანოთა მუშაობის აშლილობით და მძიმე შეგრძნებებით. მათ დასათრგუნად იგი იძულებულია მიიღოს სასმელის ახალი დოზა. ალკოჰოლიზმის განკურნების სხვადასხვა მეთოდი არსებობს. მედიკამენტები, ჯგუფური თერაპიები და სხვა...

## ნივთიერებების ავადმოხმარება 
ალკოჰოლისა და ფსიქოაქტიური ნივთიერებების ბოროტად გამოყენების თემა  არ განეკუთვნება ფსიქიატრიული ან მით უმეტეს სამედიცინო დარგის რომელიმე ვიწრო სფეროს.  ალკოჰოლისა და  ნარკოტიკული ნივთიერებების მოხმარება შეიძლება  მნიშვნელოვან როლს თამაშობდეს ნებისმიერი ასპექტის მქონე ფსიქიატრიულ პრაქტიკაში. იგი რელევანტურია, მაგალითად თერაპიულ  განყოფილებაში მწვავე აბნევის მქონე პაციენტის გამოკვლევისას; გადაუდებელი დახმარების განყოფილებაში სუიციდის  მცდელობით შემოსულ პაციენტთან; ხანდაზმულ პაციენტებთან,  რომლებსაც საკუთარი  თავის მოვლა უჭირთ; პრობლემურ მოზარდებთან ან ბავშვებთან, რომლებიც აქროლად ნივთიერებებს შეისუნთქავენ.

## ფიზიკური დარღვევები 
ალკოჰოლის ჭარბად მოხმარებამ, შეიძლება,  სხვადასხვა სახის  ფიზიკური დარღვევა  გამოიწვიოს: 1. ალკოჰოლს გარკვეული ტიპის ქსოვილებზე, განსაკუთრებით, ღვიძლსა და თავის  ტვინზე, უშუალო ტოქსიკური  მოქმედება ახასიათებს; 2. ალკოჰოლის  ჭარბად გამოყენებას ხშირად თან სდევს ცუდი კვება, რაც იწვევს ცილებისა და B ჯგუფის ვიტამინების ნაკლებობას; 3. იზრდება უბედური  შემთხვევების, განსაკუთრებით, ქალა-ტვინის ტრავმის მიღების რისკი; 4. ალკოჰოლის  ჭარბად მოხმარებას თან სდევს დაუდევრობა და აქედან გამომდინარე,  გაზრდილია მოწ- ყვლადობა ინფექციების მიმართ.

## ლიტერატურა 
* Cannon, Eoin F. (2013). *The Saloon and the Mission: Addiction, Conversion, and the Politics of Redemption in American Culture.* Amherst, MA: University of Massachusetts Press.
* 

## რესურსები ინტერნეტში 
* ალკოჰოლიზმი და წამალმოხმარება 

*
კატეგორია:ნარკომანია
კატეგორია:მავნე ჩვევები
გარუ

**გარუ** (იგივე **პიერ გარანი** დ. 26 ივნისი, 1972, შერბრუკი, კვებეკი, კანადა) — ფრანგულენოვანი მომღერალი კანადიდან.

## კარიერა 
პიერ გარანი თავდაპირველად მღეროდა შერბრუკის ღამის ბარებში ამერიკულ ბლუზს. მას შემდეგ, რაც ლუკ პლამონდონმა აღმოაჩინა იგი და შეარჩია კვაზიმოდოს როლზე თავის მიუზიკლში პარიზის ღვთისმშობლის ტაძარი, მისგან ვარსკვლავი შექმნა. მიუზიკლში წარმატებული მონაწილეობის შემდეგ, მან სახელი გაითქვა პოპ მუსიკოსმა კანადაში, საფრანგეთსა და ევროპის სხვა ქვეყნებში. მისი ოდნავ ჩახლეწილი და ვაჟკაცური ხმა ხიბლავს მსმენელს და უფრო მეტიც, დღესდღეობით მას ბევრი მიიჩნევს სექს-სიმბოლოდ. 2000 წელს გარუმ ჩაწერა დუეტი სელინ დიონთან, ხოლო როცა წერდა თავის ალბომს ინგლისურენოვანი მსმენლისთვის იგი დაუკავშირდა რობ ტომასს და მასთან ერთად ჩაწერა სიმღერა "Stand Up", ხოლო 2006 წელს "First Day of My Life", რომელიც მთელს ევროპაში ჰიტად იქცა სპაიზ გერლზის ყოფილ წევრ მელანი სი-სთან ერთად.

გარუს ჰყავს ქალიშვილი თავის ყოფილ მეგობარ გოგონასთან, მოდელ ულრიკასთან. ამჟამად კი ხვდება ფრანგ მომღერალ ლორის.

## რესურსები ინტერნეტში 
* ოფიციალური საიტი
* გარუს ბიოგრაფია , 
* Fan-club ოფიციალური საიტი რუსულად 

კატეგორია:დაბადებული  26 ივნისი
კატეგორია:დაბადებული 1972
კატეგორია:ფრანგულენოვანი მომღერლები
კატეგორია:კანადელი მომღერლები
კატეგორია:კანადელი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
რუსთავის ცემენტის ქარხანა

250px|thumb
**რუსთავის ცემენტის ქარხანა** — საქართველოს ერთ-ერთი მსხვილი საწარმო. ქარხნის I-II ტექნოლოგიის ხაზი ამუშავდა 1956 წელს, III ხაზი — 1965 წელს. 1970 წელს ქარხანამ აითვისა წარმოება სულფმდგრადი, დაბალტუტიანი და დაბალთერმიული ცემენტისა, რომელსაც  ენგურის უნიკალური თაღოვანი კაშხალის  მშენებლობისათვის იყენებდნენ. ცემენტის ამ სახეობას ხარისხის სახელმწიფო ნიშანი აქვს მინიჭებული. 

ქარხნის წლიური სიმძლავრეა (1979) 840 ათ. ტ ცემენტი, 1978-1979 წლებში განხორციელდა ცალკეული აგრეგატების რეკონსტრუქცია. 1980 წლისთვის წლიურმა სიმძლავრემ 1 მლნ. ტ მიაღწია. ქარხანა აღჭუღვილია მძლავრი მტვერდამჭერი საშუალებებით — ელექტრო- და სახელურიანი ფილტრებით.

## ლიტერატურა 
* წერეთელი ა., ქსე, ტ. 8, გვ. 512, თბ., 1984

კატეგორია:რუსთავი
მთიანი სამეგრელო

**მთიანი სამეგრელო** — მოიცავს ეგრისის ქედის თხემურ ზოლს, მის სამხრეთ ფერდობს და ამავე ფერდობის პერიფერიულ, დაბალ, ცარცული ასაკის კირქვებისაგან აგებულ სტრუქტურული რელიეფის მქონე მასივებს, რომელიც ერთიმეორისაგან ვიწრო კანიონისებური ხეობებით არიან გამოყოფილი. აქ, მდინარეების ენგურის, მაგანას, ჭანისწყლის, ხობის, ტეხურისა და ცხენისწყლის კალაპოტებს შორის ჩრდილო-დასავლეთიდან სამხრეთ-აღმოსავლეთის მიმართულებით წარმოდგენილია წულიშის, ყვირას, გაუჩას, მინგარიას და ასხის კარსტული მასივები.

მთიანი სამეგრელოს ფიზიკურ-გეოფრაფიული თავიდებურება მასთან მოსაზღვრე აფხაზეთის, სვანეთის და რაჭა-ლეჩხუმის მთიან რეგიონებთან შედარებით იმაში მდგომარეობს, რომ მის საზღვრებში, შედარებით ნაკლები აბსოლუტური სიმაღლეების გამო, სუსტქად არის გამოხატული ნივალური (მუდმივი, თოვლ-ყინულოვანი) ლანდშაფტური სარტყელი. ამასთან ერთად, მთიანი სამეგრელო კავკასიონის მთიანეთის სხვა დანარჩენი ნაწილებისგან უფრო მეტი სინესტით გამოირჩევა. ატმოსფერული ნალექების წლიური ჯამის სიდიდის მხრივ, იგი მხოლოდ აჭარის მთისწინეთს ჩამოუვარდება.

## ლიტერატურა 
**სამეგრელო – მურმან არდია, ჭიჭიკო ჯანელიძე, თბილისი–ზუგდიდი, 1999 წ.*

კატეგორია:სამეგრელო-ზემო სვანეთის მხარე
რუსთავის შემოერთება

**რუსთავის შემოერთება** — 1115 წელს საქართველოს სამეფო  ხელისუფლების მიერ ფეოდალური მონარქიის გაძლიერება-ცენტრალიზაციისათვის გატარებული ერთ-ერთი მნიშვნელოვანი ღონისძიება. 1115 წელს, როდესაც დავით IV აღმაშენებელი მუხრანში იმყოფებოდა და სელჩუკები მის თავდასხმას არ ელოდნენ, გიორგი ჭყონდიდელ-მწიგნობართუხუცესმა მტერს რუსთავი გამოსტაცა და საქართველოს სამეფოს შემოუერთა. დიდი ფეოდალური ქალაქისა და მოხერხებული სტრატეგიული პუნქტის შემოერთებას მტად დიდი მნიშვნელობა ჰქონდა საქართველოს შემდგომი გაძლიერებისათვის.

## ლიტერატურა 
* *მეტრეველი რ.*, დიდნი საქმენი (XI საუკუნის მეორე ნახევრისა  და XII საუკუნის პირველი მეოთხედის საქართველოს ისტორიის ზოგიერთი საკითხი), თბ., 1978;
* *ჯავახიშვილი ივ.*, ქართველი ერის ისტორია, წგნ. 2, თბ., 1965;
* *მეტრეველი რ.*, ქსე, ტ. 8, გვ. 512, თბ., 1984

კატეგორია:საქართველოს ისტორია
კატეგორია:1115 წლის ბრძოლები
ევროპის IV გუნდური ჩემპიონატი ჭადრაკში ვაჟთა შორის

9 - 18 მაისი 1970 კაფენბერგი ავსტრია.

ჩატარდა ორ ეტაპად. პირველ ეტაპზე ოთხ ქვეჯგუფად დაყოფილი 15 გუნდი ორწრიან ტურნირებში იბრძოდა ფინალის ექვსი ოთხი საგზურის მოსაპოვებლად. სსრ კავშირის და იუგოსლავიის გუნდები პირდაპირ იყვნენ დაშვებული ფინალში. გუნდებში 10 ძირითდი და 2 სათადარიგო მოთამაშე იყო.

ტურნირი ისევ საბჭოთა მოჭადრაკეების გამარჯვებით დასრულდა. მეორე ადგილი უნგრელებმა დაიკავეს. იუგოსლავები პირველად დარჩნენ საპრიზო ადგილის გარეშე.

**პირველი ეტაპი**

**პირველი ჯგუფი**
*1. - 20 ქულა
*2. - 19 ქულა
*3. - 12 ქულა
*4. - 9 ქულა

**მეორე ჯგუფი**
*1. - 28 ქულა
*2. - 28 ქულა
*3. - 4 ქულა
*4. -  უარი

**მესამე ჯგუფი**
*1. - 37 ქულა
*2. - 36,5 ქულა
*3. - 25 ქულა
*4. - 21,5 ქულა

**მეოთხე ჯგუფი**
*1. - 40 ქულა 
*2. - 37,5 ქულა
*3. - 27,5 ქულა
*4. - 5 ქულა

**ფინალი**

! style="background: #ddffdd;"|#
! s! style="background: #ddffdd;"|ქვეყანა
! s! style="background: #ddffdd;"|1
! s! style="background: #ddffdd;"|2
! s! style="background: #ddffdd;"|3
! s! style="background: #ddffdd;"|4
! s! style="background: #ddffdd;"|5
! s! style="background: #ddffdd;"|6
! s! style="background: #ddffdd;"|5
! s! style="background: #ddffdd;"|6
! s! style="background: #ddffdd;"|ქ
|---
|1
|სსრ კავშირი
|
|6,5
|8
|6,5
|7
|7
|8
|9,5
|52,5
|----
|2
|უნგრეთი
|3,5
|
|5,5
|4,5
|6,5
|6,5
|7,5
|7
|41
|-----
|3
|გდრ
|2
|4,5
|
|5
|7
|6
|9
|6
|39,5
|-----
|4
|იუგოსლავია
|3,5
|5,5
|5
|
|4,5
|4,5
|7
|7,5
|37,5
|---
|5
|ჩეხოსლოვაკია
|3
|3,5
|3
|5,5
|
|5,5
|8
|8,5
|37
|---
|6
|ბულგარეთი
|3
|3,5
|4
|5,5
|4,5
|
|5,5
|8
|34
|---
|7
|ესპანეთი
|2
|2,5
|1
|3
|2
|4,5
|
|5,5
|20,5
|---
|8
|დანია
|0,5
|3
|4
|2,5
|1,5
|2
|4,5
|
|18
|---
|}

**ჩემპიონის  შემადგენლობა**

ტიგრან პეტროსიანი 3,5 (+1=5-0), ვიქტორ კორჩნოი 4 (+2=4-0), ლევ პოლუგაევსკი 5 (+4=2-1), ეფიმ გელერი 4 (+3=2-1), ვასილი სმისლოვი 5 (+4=2-0), მარკ ტაიმანოვი 5 (+4=2-0), მიხეილ ტალი 5 (+4=2-0), პაულ კერესი 5 (+5=0-0), ლეონიდ შტეინი 4 (+3=2-1), რატმირ ხოლმოვი 4,5 (+3=3-0), იური ბალაშოვი 3,5 (+2=3-0), აივარ გიპსლისი 4 (+3=2-0).

**დაფებზე  საუკეთესონი**

! style="background: #ddffdd;"|დაფა
! s! style="background: #ddffdd;"|მოჭადრაკე
! s! style="background: #ddffdd;"|ქვეყანა
! s! style="background: #ddffdd;"|ქ
! s! style="background: #ddffdd;"|პ
! s! style="background: #ddffdd;"|%
|----
|1
|ვოლფგანგ ულმანი
|
|4,5
|7
|64,3
|-----
|2
|მიროსლავ ფილიპი
|
|5
|7
|71,4
|----
|3
|ლევ პოლუგაევსკი
|
|5
|7
|71,4
|---
|4
|ეფიმ გელერი
|
|4
|6
|66,7
|----
|5
|ვასილი სმისლოვი
|
|5
|6
|83,3
|----
|6
|მარკ ტაიმანოვი
|
|5
|6
|83,3
|----
|7
|მიხეილ ტალი
|
|5
|6
|83,3
|----
|8
|პაულ კერესი
|
|5
|5
|100,0
|-----
|9
|გეზა ფორინტოში
|
|6
|7
|85,7
|----
|10
|რატმირ ხოლმოვი
|
|4,5
|6
|75,0
|-----
|I სათ
|მანფრედ შონებერგი
|
|5
|6
|83,3
|----
|II სათ
|ხრისტო გერენსკი
|
|4,5
|6
|90,0
|-----
|}

კატეგორია:ევროპის გუნდური ჩემპიონატი ჭადრაკში ვაჟთა შორის